**შესყიდვის ობიექტი**

შესყიდვის ობიექტს წარმოადგენს შიდსთან, ტუბერკულოზსა და მალარიასთან ბრძოლის გლობალური ფონდის „ტუბერკულოზის ყველა ფორმის ხარისხიან დიაგნოსტიკასა და მკურნალობაზე საყოველთაო ხელმისაწვდომობის მდგრადობის უზრუნველყოფის“ (GEO-T-NCDC/C19RM2021 კომპონენტი) პროგრამის ფარგლებში სსიპ ლ. საყვარელიძის სახელობის დაავადებათა კონტროლისა და საზოგადოებრივი ჯანმრთელობის ეროვნულ ცენტრის მიერ დაგეგმილი მომსახურების შესყიდვა - ტუბერკულოზისა და აივ ინფექციის საკვანძო პოპულაციებში ადამიანის უფლებებისა და გენდერთან დაკავშირებული სერვისის ხელმისაწვდომობის ბარიერების კვლევა (CPV79300000 - ბაზრის კვლევა და ეკონომიკური კვლევა; გამოკითხვები და სტატისტიკა; CPV79311300 - გამოკითხვების შედეგების ანალიზი).

მომსახურების მიწოდების ვადებია ხელშეკრულების გაფორმებიდან 6 თვე.

**ტექნიკური დავალება**

COVID-19-თან დაკავშირებული შეზღუდვებმა, როგორიცაა საზოგადოებრივი ტრანსპორტის პერიოდული აკრძალვა, კომენდანტის საათი, საზოგადოებრივი სივრცეების დახურვა და ა.შ შექმნა მომსახურებასთან დაკავშირებული ბარიერები საკვანძო პოპულაციებისთვის, აივ ინფიცირებული პირებისა და ტუბერკულოზის მქონე პაციენტებისთვის. გარდა ამისა, პანდემიის დროს წარმოქმნილ შიშსა და გაურკვევლობას, სწრაფად მოჰყვება სტიგმა და დისკრიმინაცია, რაც ხალხს ძალადობის, შევიწროებისა და იზოლაციის წინაშე აყენებს და აფერხებს პანდემიის გასაკონტროლებლად აუცილებელი ჯანდაცვის სერვისების მიწოდებასა და მიღებას.

აქედან გამომდინარე, თემთან, უფლებებთან და გენდერთან (CRG) დაკავშირებული სერვისების ბარიერების სისტემატური შესწავლა აუცილებელია გადაწყვეტილების მიღების პროცესის ფორმირებისა და ამ ბარიერების აღმოფხვრისათვის.

**მიზანი**

პროექტის მიზანია აივ და ტუბერკულოზის მოწყვლად პოპულაციებში ადამიანის უფლებების, გენდერის და სხვა სოციალური და ეკონომიკური ბარიერების (მათ შორის სტიგმისა და დისკრიმინაციის) დადგენა და შეფასება, გამოვლენილი ბარიერების დასაძლევად შესაბამისი რეკომენდაციების შემუშავება, მათ შორის საზოგადოებაში შიშის აღმოსაფხვრელად როგორც COVID-19, ასევე ტუბერკულოზის და/ან აივ ინფექციის და მათთან დაკავშირებული სტიგმისა და დისკრიმინაციის მიმართ.

პროექტის სამიზნე პოპულაციას წარმოადგენს აივ და ტუბერკულოზის მოწყვლადი პოპულაციები.

**პროექტის სპეციფიკური ამოცანებია:**

1) აივ და ტუბერკულოზის მოწყვლად პოპულაციებში ადამიანის უფლებებთან და გენდერთან დაკავშირებული ბარიერების კვლევის დაგეგმვა

2) აივ და ტუბერკულოზის მოწყვლად პოპულაციებში ადამიანის უფლებებთან და გენდერთან დაკავშირებული ბარიერების კვლევის განხორციელება - ბარიერების გამოვლენა და შეფასება.

3) აივ და ტუბერკულოზის მოწყვლად პოპულაციებში გამოვლენილი ბარიერების დასაძლევად რეკომენდაციების შემუშავება

**პროექტის ფარგლებში განსახორციელებელი აქტივობები**

**აქტივობა 1.1** აივ და ტუბერკულოზის მოწყვლად პოპულაციებში ადამიანის უფლებებთან და გენდერთან დაკავშირებული ბარიერების კვლევის პროტოკოლის და ინსტრუმენტების შემუშავება;

**აქტივობა 2.1** აივ და ტუბერკულოზის მოწყვლად პოპულაციებში ადამიანის უფლებებთან და გენდერთან დაკავშირებული ბარიერების კვლევის განხორციელება;

კვლევის ჩატარებისას კონტრაქტორმა უნდა იხელმძღვანელოს გლობალური ფონდის დოკუმენტით „COVID-19 სახელმძღვანელო ნოტა: ადამიანის უფლებები COVID-19-ის დროს“ (The Global Fund COVID-19 Guidance Note: Human Rights in the Times of COVID-19. Date issued: 14 April 2020), რომელიც მოიცავს ადამიანის უფლებების ხუთ მინიმალურ სტანდარტს:

1) სერვისებისადმი (მათ შორის COVID-19-თან დაკავშირებული სერვისები) არადისკრიმინაციული ხელმისაწვდომობა ყველასთვის, მათ შორის პატიმრობაში მყოფი ადამიანებისთვის

2) მხოლოდ მეცნიერულად დასაბუთებული და დამტკიცებული მედიკამენტების ან სამედიცინო პრაქტიკის გამოყენება

3) არ გამოიყენოს ისეთი მეთოდები, რომლებიც წარმოადგენს წამებას ან არის სასტიკი, არაადამიანური ან დამამცირებელი

4) სამედიცინო ტესტირების, მკურნალობის ან გაწეული ჯანმრთელობის სერვისების შესახებ ინფორმირებული თანხმობის, კონფიდენციალურობისა და პირადი ინფორმაციის უფლების პატივისცემა და დაცვა; და

5) სამედიცინო დაკავებისა და არანებაყოფლობითი იზოლაციის თავიდან აცილება, გამოყენებული იყოს მხოლოდ როგორც უკიდურესი საშუალება.

კვლევა უნდა მოიცავდეს ტუბერკულოზისა და აივ ინფექცია/შიდსის დიაგნოსტიკის და მკურნალობის პროცესის ანალიზს პაციენტის პერსპექტივის გათვალისწინებით (პირისპირ ინტერვიუებს სტრუქტურირებული კითხვარის მეშვეობით და ინდივიდუალურ ნახევრად სტრუქტურირებულ ინტერვიუებს).

რეპრეზენტატული შერჩევის მიზნით შერჩევის მეთოდს და სტრატეგიას განსაზღვრავს კონტრაქტორი შემსყიდველთან შეთანხმებით.

კვლევის საბოლოო დოკუმენტები წარდგენილი უნდა იყოს ქართულ და ინგლისურ ენებზე.

**აქტივობა 2.2** აივ და ტუბერკულოზის მოწყვლად პოპულაციებში ადამიანის უფლებებთან და გენდერთან დაკავშირებული ბარიერების კვლევის მონაცემთა ანალიზი და ანგარიშის მომზადება;

**აქტივობა 3.1** აივ და ტუბერკულოზის მოწყვლად პოპულაციებში გამოვლენილი ბარიერების დასაძლევად რეკომენდაციების შემუშავება;

**ზედამხედველობა**

პროექტის განხორციელებას ზედამხედველობას გაუწევს დაავადებათა კონტროლისა და საზოგადოებრივი ჯანმრთელობის ეროვნული ცენტრის გლობალური ფონდის ტუბერკულოზის პროგრამის განხორციელების ჯგუფი.

**დაინტერესებული ორგანიზაციის და/ან მის სუბკონტრაქტორის (არსებობის შემთხვევაში) მიმართ განსაზღვრული მოთხოვნები:**

- პროექტის სამიზნე პოპულაციასთან მუშაობის გამოცდილება. აღნიშნული კრიტერიუმის შესაბამისობის დადგენის მიზნით, პრეტენდენტმა უნდა წარმოადგინოს შესაბამისი დოკუმენტები;

**ძირითადი პერსონალის მიმართ განსაზღვრული მოთხოვნები:**

**-** პროექტში დასაქმებულ ძირითად პერსონალს უნდა ჰქონდეს ანალოგიური მომსახურების გაწევის გამოცდილებამომსახურების განხორციელებაში ჩართული პერსონალის ბიოგრაფიული რეზიუმე - CV და სერთიფიკატები, სადაც რელევანტურია

- მომსახურების განხორციელებაში ჩართული პერსონალის ჩამონათვალი და ფუნქციები

**დანართი 1. მომსახურების ფასი და განხორციელების საორიენტაციო ვადები**

|  |  |  |  |  |
| --- | --- | --- | --- | --- |
|  | **აქტივობა** | **ღირებულება** | **საორიენტაციო ვადები** | **წარსადგენი დოკუმენტაცია** |
| 1.1 | აივ და ტუბერკულოზის მოწყვლად პოპულაციებში ადამიანის უფლებებთან და გენდერთან დაკავშირებული ბარიერების კვლევის პროტოკოლის და ინსტრუმენტების შემუშავება |  |  | კვლევის პროტოკოლი |
| 2.1 | აივ და ტუბერკულოზის მოწყვლად პოპულაციებში ადამიანის უფლებებთან და გენდერთან დაკავშირებული ბარიერების კვლევის განხორციელება |  |  | შერჩევის მეთოდი და სტრატეგია, საველე სამუშაოების ანგარიში |
| 2.2 | აივ და ტუბერკულოზის მოწყვლად პოპულაციებში ადამიანის უფლებებთან და გენდერთან დაკავშირებული ბარიერების კვლევის მონაცემთა ანალიზი და ანგარიშის მომზადება |  |  | კვლევის ძირითადი მიგნებები |
| 3.1 | აივ და ტუბერკულოზის მოწყვლად პოპულაციებში გამოვლენილი ბარიერების დასაძლევად რეკომენდაციების შემუშავება |  |  | საბოლოო ანგარიში რეკომენდაციების ჩათვლით |
|  | სულ ღირებულება დღგ-ს გარეშე: |  |  |  |

**შენიშვნა:**

1. ***წარმოდგენილი ღირებულება უნდა მოიცავდეს მომსახურებასთან დაკავშირებულ ყველა ხარჯსა და კანონმდებლობით გათვალისწინებულ გადასახადებს, გარდა დამატებული ღირებულების გადასახადისა. ხარჯები, რომლებიც სატენდერო წინადადების ფასში არ იქნება გათვალისწინებული, არ დაექვემდებარება ანაზღაურებას.;***
2. ***განფასება უნდა განხორციელდეს აქტივობების მიხედვით;***
3. ***ანაზღაურება მოხდება ფაქტიურად შესრულებული სამუშაოს მიხედვით.***